Document ID: 31987D0221

31987D0221
L 093/11
SLUŽBENI LIST EUROPSKE UNIJE
24.03.1987.
ODLUKA KOMISIJE
od 24. ožujka 1987.
o propisivanju predloška certifikata o javnom zdravlju u odnosu na mesne proizvode iz Argentine, Brazila i Urugvaja
(87/221/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 77/99/EEZ od 21. prosinca 1976. o zdravstvenim problemima koje utječu na promet mesnim proizvodima unutar Zajednice (1), kako je zadnje izmijenjena Uredbom (EEZ) br. 3768/85 (2), a posebno njezin članak 17.,
budući da, u skladu s člankom 17. Direktive 77/99/EEZ, Komisija treba sastaviti predložak certifikata o javnom zdravlju koji treba pratiti mesne proizvode kada se uvoze u Zajednicu, u isto vrijeme kada donosi popis objekata u trećim zemljama odobrenih radi uvoza tih proizvoda u Zajednicu;
budući da se on treba primijeniti do provedbe cjelokupnog režima Zajednice u pogledu uvoza mesnih proizvoda iz trećih zemalja; budući da stoga uvoz mesnih proizvoda iz trećih zemalja ostaje podložan drugim veterinarskim pravilima, posebno u odnosu na zdravlje životinja, u skladu s općim odredbama Ugovora;
budući da se ova Odluka temelji na postojećim pravilima Zajednice i da ju je stoga nužno preispitati čim se spomenuta pravila nadopune;
budući da se ova Odluka temelji na pregledu na licu mjesta koji se obavlja u Argentini, Brazilu i Urugvaju; budući da je, s obzirom na taj pregled, trenutačno nužno u obzir uzeti samo potpuno toplinski obrađeno konzervirano meso goveda i smrznuto kuhano meso goveda koje se kuha do dosizanja temperature u središtu od barem 80 °C, koje dolazi iz objekata odobrenih za izvoz u Zajednicu;
budući da je do sada pregled na licu mjesta koji su obavljali veterinarski stručnjaci država članica i Komisije bio provođen u Argentini, Urugvaju i Brazilu; budući da je predložak certifikata o javnom zdravlju već sastavljen za mesne proizvode iz Argentine i Urugvaja Odlukom Komisije 86/472/EEZ (3); budući da se za te tri zemlje može donijeti jedinstveni predložak kako je priložen ovoj Odluci; budući da Odluku 86/472/EEZ stoga treba staviti izvan snage;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Predložak certifikata o javnom zdravlju koji mora pratiti mesne proizvode iz Argentine, Brazila i Urugvaja stavljen je u Prilog ovoj Odluci.
Članak 2.
Ova se Odluka revidira nakon donošenja bilo kakvih novih pravila primjenjivih na treće zemlje u pogledu dotičnih proizvoda.
Članak 3.
Odluka 86/472/EEZ ovime se stavlja izvan snage.
Članak 4.
Ova je Odluka upućena državama članicama.
Sastavljeno u Bruxellesu 24. ožujka 1987.

Labels: 3
18
17